‎รู้ไหม ส่วนใหญ่เวลาคนบอกว่า ‎นี่เป็นทางออกที่ดีที่สุด
‎จริงๆ แล้วมันแย่ที่สุด
‎แต่ครั้งนี้เป็นเรื่องจริง เข้าใจนะ
‎เดี๋ยวแม่กลับมา
‎(ผลงานซีรีส์จาก NETFLIX)
‎สวัสดีค่ะ ฉันชื่ออลิซ
‎พอลอยู่ไหมคะ
‎- ขอโทษนะคะ เวลานี้ไม่เหมาะ ‎- นี่ เกิดอะไรขึ้น
‎- พอล หล่อนเป็นใคร ‎- ฉัน…
‎เจเน็ต พาคริสโตเฟอร์เข้าบ้านเดี๋ยวนี้
‎- คุณมาทำอะไรที่นี่ ‎- ฉันมาบอกว่าคุณพูดถูก
‎ฉันผิดเอง
‎- เบธอยู่ในรถ แค่บอกให้รู้ไว้ ‎- ไม่ ให้ตายสิ! อลิซ!
‎มันผ่านมาห้าปีแล้วนะ จู่ๆ คุณจะโผล่มาที่นี่ไม่ได้!
‎- ฉันมาเพราะฉันไม่ไหวแล้ว ‎- ฟังผมนะ
‎- โอเค ผมเข้าใจ ‎- ฉันไม่ไหว
‎- ฉันรู้สึกว่าฉันทำให้ลูกผิดหวัง ‎- คุณมาที่นี่ไม่ได้ ฟังผมนะ
‎ผมอยากให้คุณขึ้นรถ แล้วค่อยมาใหม่
‎- ไว้คุยกันวันหลัง ‎- ไม่ได้
‎- คุยกันตอนนี้เลย ‎- ไม่ คุยตอนนี้ไม่ได้
‎ไม่ คุณไม่ควรพาแกมาที่นี่!
‎- คุณพาแกมาที่นี่ทำไม ‎- เพราะฉันอยากให้คุณช่วย
‎มันสายไปแล้ว! ไปซะเถอะ
‎แม่คะ
‎เมื่อกี้ใครคะ
‎ความผิดพลาดน่ะ
‎ค่าคลาดเคลื่อน
‎ก็แค่ปัญหาที่แม่ต้องหาทางแก้
‎ปัญหาอะไรคะ
‎จะทำยังไงกับลูกดี
‎เธอเป็นเจ้าของบ้านทั้งหลังเลยเหรอ
‎เธอไม่ใช่เด็กกำพร้าแล้ว
‎ไม่ใช่อีกแล้ว
‎เธออยู่เล็กซิงตันมาตลอดเลยเหรอ
‎หลุยส์วิลล์
‎งั้นเธอกลับมาทำไม
‎เพราะเธอไม่ยอมรับโทรศัพท์น่ะสิ
‎คุณไชเบลตายแล้ว
‎มะรืนนี้จะมีงานศพ ฉันเลยคิดว่า
‎จะชวนไปด้วยกัน
‎ขอบใจ
‎ให้ตายสิ เบธ
‎ใช่
‎ฉันรู้
‎ตอนนี้ฉันทำงานเป็นผู้ช่วยทนาย
‎- เรียนจบมหาวิทยาลัยแล้วเหรอ ‎- ใช่ ม.รัฐเคนทักกี
‎ฉันได้ทุนด้านพลศึกษา
‎แต่พอฉันรู้ว่าชื่อเดิมของมหาวิทยาลัยคือ
‎วิทยาลัยครูสำหรับคนผิวสี
‎มันทำให้ฉันอยากเรียนประวัติศาสตร์
‎ซึ่งทำให้ฉันโมโหยิ่งกว่าเดิมอีก
‎นึกภาพไม่ออกเลย
‎ฉันเปลี่ยนเอกมาเรียนรัฐศาสตร์
‎ตอนนี้ฉันกำลังเก็บเงินเข้าคณะนิติฯ
‎ฉันรู้ หน้าอย่างฉันเนี่ยนะจะเป็นทนายความ
‎แต่โลกมันเฮงซวย
‎และถ้าฉันจะเปลี่ยนแปลงโลก ‎ฉันจะมัวเสียเวลาไปกับ
‎การสอนสาวผิวขาวจับไม้แบดฯ ไม่ได้หรอก
‎- ฉันจะเป็นพวกหัวรุนแรง ‎- ไม่ยักรู้ว่านั่นเป็นอาชีพด้วย
‎เดี๋ยวก็เป็น
‎ฉันยังกินอยู่น่ะ
‎ดูเหมือนเธอไม่ได้กินแค่ยานะ คุณน้อง
‎วันนี้ยังไม่แตะเลย
‎ก็แค่ยัง
‎ฉันควรจะไปรัสเซียตอนปลายปี
‎ฉันกลัว
‎งั้นก็อย่าไป
‎ฉันต้องไป
‎ถ้าฉันไม่ไป ฉันก็จะไม่มีอะไรทำ เอาแต่ดื่มเหล้า
‎ดูเหมือนยังไงเธอก็ดื่มอยู่ดี
‎ฉันต้องเลิกไวน์
‎เลิกยาและ…
‎เก็บกวาดที่นี่
‎เป็นจุดเริ่มต้นที่ดีนะ
‎ฉันต้องทบทวนหมากรุกวันละแปดชั่วโมง
‎พวกเขาอยากให้ฉันลงแข่งที่ซานฟรานฯ ‎ออกรายการทีวี
‎- ฉันควรทำทั้งหมดนั่น ‎- พวกเขาคือใคร
‎สมาพันธ์หมากรุก
‎อ๋อ
‎แต่สิ่งที่ฉันอยากได้…
‎คือเหล้า
‎ถ้าเธอไม่อยู่ด้วย ฉันคงดื่มไวน์ไปแล้ว
‎เธอพูดเหมือนซูซาน เฮย์เวิร์ดในหนังที่นางเล่น
‎ฉันเคยอ่านเรื่องของศิลปินป๊อปอาร์ตคนหนึ่ง
‎เขาซื้อภาพเขียนต้นฉบับของไมเคิลแองเจโล
‎พอกลับถึงบ้าน
‎เขาก็หยิบยางลบมา…
‎ลบภาพเขียนนั่น
‎ลบจนเหลือแค่กระดาษเปล่า
‎ฉันจำได้ว่าตัวเองช็อกไปเลย
‎ตอนนี้ฉันสงสัยว่า ‎ฉันเผลอลบสมองตัวเองไปหรือเปล่า
‎ถือซะว่าเธอไม่ได้เพิ่งเปรียบเทียบตัวเอง ‎กับไมเคิลแองเจโลแล้วกันนะ
‎และมาวิเคราะห์ว่าตอนนี้เธออยู่จุดไหน
‎ซึ่งหลังจากอยู่ที่นี่ได้ห้านาที
‎ฉันก็รู้แล้วว่าเธออยู่ก้นหลุมเลย
‎แถมยังเป็นหลุมที่เธอขุดเองเสียด้วย
‎ถ้าให้ฉันแนะนำ
‎เลิกขุดซะที
‎มันคงอยู่ในสายเลือดของฉัน
‎แม่ฉันกลายเป็นบ้า
‎กลายเป็นบ้าหรือบ้าอยู่แล้ว
‎ไม่รู้สิ
‎แม่ดื่มเหล้าหรือเล่นยาไหม
‎ไม่ ไม่เคยเลย
‎แม่เธอไม่อยู่แล้ว
‎เลิกคิดเรื่องนี้ซะ คิดไปก็ไม่มีประโยชน์
‎นอกจากนี้…
‎ฉันมีของมาฝาก
‎ฉันเป็นคนเอาไปเองแหละ
‎ฉันโกรธที่เธอได้รับอุปการะ
‎แล้วที่เป็นยายเผือกขี้ยาตัวแสบล่ะ
‎ใครจะไปลืมได้
‎ว่าแต่ผู้ช่วยทนายทำเงินได้แค่ไหน
‎ไม่พอซื้อรถคันนี้หรอก ถ้านั่นคือที่เธอสงสัย
‎รถคันนี้เป็นของขวัญจากหุ้นส่วนคนหนึ่ง ‎ของสำนักงานกฎหมาย
‎งั้นเหรอ
‎เขาอยากแต่งงานกับฉัน
‎ทันทีที่หย่ากับเมียเขา
‎ฟังดูเป็นคนน่ารักทีเดียว
‎เขาเป็นคนขาวด้วยนะ
‎เขาชื่อริค สอนให้ฉันเล่นสควอช
‎สควอชเหรอ
‎กีฬาที่เศรษฐีผิวขาวเขาเล่นกัน
‎ฉันว่าเธอจะต้องเล่นเก่ง
‎สำนักงานนี้มีแต่คนขาว ‎พวกเขาจ้างฉันให้จับเวลา
‎แทนที่จะใช้พนักงานทำความสะอาดหญิงผิวดำ ‎พวกเขาอยากได้หญิงผิวดำ สะอาดสะอ้าน
‎ก้นสวย แล้วก็ใช้คำศัพท์หรูหรา
‎เธอสะอาดมากสินะ
‎ตอนที่ฉันไปสัมภาษณ์
‎ฉันจงใจใช้คำศัพท์หรูๆ อย่าง ‎"น่าประณาม" แล้วก็ "การแบ่งขั้ว"
‎พวกเขาตาวาวขึ้นมาเลย
‎แต่ถ้าฉันสอบตั๋วทนายผ่านเมื่อไหร่ ฉันจะไปทันที
‎ฉันอยากเป็นเหมือนเธอ
‎เธอเก่งที่สุดในวงการของตัวเองมานาน
‎เธอไม่รู้หรอกว่าพวกเราที่เหลือเป็นยังไง
‎แล้วพวกหัวรุนแรงด้วยกันจะคิดยังไง ‎ที่เธอคบกับทนายร่ำรวยผิวขาว
‎ช่างแม่งสิ ถ้ารับเรื่องตลกไม่ได้
‎รถบ้านเหรอ
‎ว้าว เธอนี่เป็นสุดยอดตัวอย่าง
‎ของเด็กผิวขาวเหลือขอทั่วราชอาณาจักรจริงๆ
‎แม่ฉันมาจากตระกูลเศรษฐี
‎แล้วแม่ก็แต่งกับเศรษฐี
‎แล้วมาลงเอยซะไกลปืนเที่ยงแบบนี้ได้ไง
‎มันซับซ้อนน่ะ
‎ก็ว่างั้นแหละ
‎(บ้านเมธูเอน)
‎อยากเข้าไปข้างในไหม
‎ปาหินจากหน้าต่างกัน
‎การตัดสินใจมีผลลัพธ์ตามมา
‎ห้ามเล่นหมากรุกอีก
‎พวกเธอมาอยู่ที่นี่เพราะการตัดสินใจของพ่อแม่
‎เธอจะต้องเรียนรู้
‎ที่จะเลือกทางที่ต่างออกไป
‎ฉันเพิ่งรู้ตัวว่าฉันไม่อยากกลับเข้าไปในนั้นอีก
‎"จงมาหาเรา
‎บรรดาผู้เหน็ดเหนื่อยและแบกภาระหนัก ‎เราจะให้ท่านได้หยุดพัก
‎จงเอาแอกของเราแบกไว้
‎แล้วเรียนจากเรา
‎เพราะว่าเราสุภาพอ่อนโยนและใจอ่อนน้อม"
‎ครูเดียร์ดอร์ฟไม่มา
‎ไม่มีใครมาเลย
‎เดียร์ดอร์ฟล้มกระดูกสะโพกหัก
‎หลังเธอไปได้แป๊บเดียว
‎หลังจากนั้นก็ต้องใช้ไม้เท้ายัน
‎ไม่เหมือนเดิมอีกเลย
‎เกือบทำให้ฉันเชื่อในพระเจ้าแน่ะ
‎ผมไม่รู้จักวิลเลียม ไชเบล
‎แต่มีคนบอกว่าเขาไม่นับถือศาสนา ‎เขารักสันโดษมากกว่า
‎ไม่มีใครร้องไห้เลย
‎และมีคนบอกว่า 23 ปีที่ผ่านมา…
‎พวกเขาทำหน้าเหมือนกำลังต่อแถวในธนาคาร
‎บ้านเมธูเอนสำหรับเด็กหญิง
‎เธอโอเคไหม
‎- เขาทำหน้าที่… ‎- ฉันรู้สึกแย่
‎อย่างเงียบๆ และขยันขันแข็ง
‎ฉันติดหนี้เขาสิบดอลลาร์
‎โจลีน
‎ผู้อำนวยการบ้านเมธูเอน ‎เฮเลน เดียร์ดอร์ฟกล่าวว่า…
‎เขาเป็นที่รักของพนักงานและนักเรียน
‎เขามีจริยธรรมในการทำงานที่น่าชื่นชม
‎ฉันเปลี่ยนใจแล้ว
‎เดี๋ยวมานะ
‎เธอควรเข้าไปในโบสถ์น้อยนะ แม่หนู
‎ค่ะครู
‎(เด็กสาวผู้มีความฝันอันยิ่งใหญ่ ‎ราชินีหมากรุก)
‎(การแข่งที่ปารีส)
‎(คุณไชเบลที่รัก มีการแข่งหมากรุก…)
‎(ราชินีหมากรุก เบธ ฮาร์มอน)
‎(สหรัฐฯ ได้แชมป์ใหม่)
‎(เชสรีวิว นิตยสารภาพด้านหมากรุก)
‎(เอลิซาเบธ ฮาร์มอนกับบอร์กอฟ ‎ใครจะเป็นผู้ชนะในปารีส)
‎เบธ
‎โถ ที่รัก
‎มันหนักหนาเกินจะรับไหวใช่ไหมจ๊ะ
‎ไม่เป็นไรนะ
‎เอลิซาเบธ สิ่งที่เราต้องการจากคุณ
‎ก็คือแถลงการณ์ค่ะ
‎แถลงการณ์เหรอคะ
‎กลุ่มคริสเตียนครูเสดอยากให้คุณประกาศจุดยืน
‎ในโลกที่หลายคนยังปิดปากเงียบ
‎จุดยืนนั้นคืออะไรคะ
‎ก็อย่างที่เรารู้ การแพร่หลายของคอมมิวนิสต์
‎เป็นการแพร่หลายของการไม่เชื่อในพระเจ้า
‎เดาว่างั้นค่ะ
‎โอ้ ไม่ต้องเดา
‎เป็นเรื่องจริงเลย ‎เรื่องจริงของลัทธิมากซ์ ลัทธิเลนิน
‎ถ้อยคำศักดิ์สิทธิ์เป็นที่รังเกียจในเครมลิน
‎และพวกไม่เชื่อในพระเจ้าที่นั่งกันสลอน
‎- ฉันไม่เถียงค่ะ ‎- ดี
‎สิ่งที่เราต้องการก็คือคำแถลงในเรื่องนี้
‎- ต่อหน้าสื่อเหรอคะ ‎- ถูกต้อง
‎เราเตรียมคำพูดไว้ให้แล้ว นี่ค่ะ
‎ฉันเป็นนักหมากรุก
‎ใช่ค่ะ แต่คุณก็เป็นชาวคริสต์ด้วย
‎ฉันไม่แน่ใจในเรื่องนั้น
‎ฉันไม่มีความตั้งใจที่จะพูดอะไรแบบนี้
‎- ทำไมล่ะ ‎- เพราะมันโคตรไร้สาระมั้งคะ
‎กลุ่มคริสเตียนครูเสดลงทุนกับคุณเยอะมาก
‎ล่าสุดเราจ่ายค่าเดินทางไปซานฟรานซิสโกให้คุณ
‎เราทุกคนภูมิใจในตัวคุณมาก
‎และเราจ่ายเงินก้อนโต ‎เป็นค่าเดินทางไปสหภาพโซเวียตที่จะมาถึง
‎โอเค
‎ได้ค่ะ
‎ฉันจะคืนให้ทั้งหมด
‎ฉันหวังว่าคุณจะรู้ตัวว่ากำลังทำอะไรอยู่นะ ทูนหัว
‎โอ้ ชัดเลย
‎คุณมันบ้า
‎คุณเสียสติไปแล้ว
‎คงงั้น เป็นไปได้
‎แต่ฉันทำไปแล้ว มันสายเกินแก้แล้ว
‎- จ่ายค่าตั๋วเครื่องบินหรือยัง ‎- ยัง
‎ยังไม่จ่ายค่าอะไรเลย
‎รู้ใช่ไหมว่าต้องจ่ายค่าโรงแรม ‎ให้เอเย่นส์ล่วงหน้า
‎ฉันรู้
‎ฉันมีเงินอยู่ 2,000 ในธนาคาร
‎จริงๆ ควรจะมีมากกว่านั้น แต่ฉันต้องผ่อนบ้าน
‎ฉันต้องการอย่างน้อยอีกพันดอลลาร์
‎- ฉันเลยอยากถามว่า… ‎- ไม่มี
‎หมายความว่ายังไง
‎- คุณมีเงิน ‎- ไม่มี
‎เอาไปพนันจนหมดตัวเหรอ
‎แล้วมันเกี่ยวอะไรด้วย
‎โทรหาสมาพันธ์หรือกระทรวงต่างประเทศสิ
‎สมาพันธ์ไม่ชอบฉัน
‎พวกเขาคิดว่าฉันไม่ทุ่มเทให้หมากรุกมากพอ
‎ก็น่าจะไปออกรายการทูไนต์กับฟิล ดอนนาฮิว
‎เบนนี่ ไม่เอาน่า ฉันไม่อยากไปรัสเซียคนเดียว
‎- เบนนี่ ‎- ล้อกันเล่นหรือเปล่า
‎- อะไร ‎- ตอนแรกคุณไม่กลับมานิวยอร์ก
‎และคุณบอกผมว่า
‎คุณอยากเป็นขี้เมามากกว่าอยู่กับผม
‎แล้วนี่มาพูดบ้าอะไร
‎ไม่ เชิญไปคนเดียวเหอะ
‎บางทีฉันไม่น่าทำอย่างนั้น
‎บางทีฉันไม่น่าคืนเงินให้พวกเขา
‎บางทีเหรอ บางทีเป็นคำพูดของพวกขี้แพ้ เบธ
‎- เบนนี่… ‎- อย่าโทรมาอีกล่ะ
‎เงินของสมาพันธ์มาจากนิตยสาร
‎เราเจียดให้ได้มากสุด 400 ดอลลาร์
‎กระทรวงการต่างประเทศ โปรดรอสาย
‎- ไหนบอกว่าเล่นเป็นไง ‎- ฉันบอกว่ากำลังเรียนรู้
‎- สำนักงานกิจการวัฒนธรรม โอมัลลีพูดสายครับ ‎- ฮัลโหล
‎โอ้ พระเจ้า ฉันชนะ!
‎สามพันดอลลาร์เหรอครับ
‎ค่ะ ทันทีเลย
‎ผมจะดูว่าทำอะไรได้บ้าง
‎- อีกหนึ่งชั่วโมงผมจะติดต่อกลับ ‎- หนึ่งชั่วโมงเหรอ
‎ไม่มีหวังเลยครับ
‎เสียใจด้วยจริงๆ
‎ไม่มีทางเลยที่รัฐบาลจะให้ทุนแก่คุณ
‎มันฉุกละหุกและไม่มีการอนุมัติ
‎คุณไม่มีเงินสดย่อยอะไรแบบนั้นเหรอ
‎ฉันไม่ได้ต้องการทุน ‎เพื่อบ่อนทำลายรัฐบาลในมอสโกนะ
‎ฉันแค่ต้องการ…
‎เงินสำหรับการเดินทาง
‎ขอโทษด้วยครับ ผมขอโทษด้วยจริงๆ
‎แต่เราจะส่งคนของเราไปด้วยหนึ่งคน
‎เพื่อคุ้มครองคุณ
‎คุ้มครองฉันเหรอ
‎- ฉันไม่น่าซื้อบ้านเลย ‎- หรือเสื้อผ้าพวกนั้น
‎เงินสามพันน่ะเยอะนะ
‎ค่าเดินทางไปมอสโกมันแพง
‎ฉันจะให้เธอเอง
‎อะไรนะ
‎ไม่ เธอเพิ่งพูดว่ามันเยอะ
‎ฉันมี เหลือด้วย ฉันเก็บเงินมานาน
‎เธอต้องใช้สำหรับเรียนต่อ
‎ใช่
‎แต่เธอจะคืนให้ฉัน
‎เมื่อเธอชนะ
‎แล้วถ้าไม่ชนะล่ะ
‎ก็ยังคุ้มอยู่ดี
‎หรือยกชุดสีดำตัวนั้นให้ฉันก็ได้นะ
‎หรือชุดสีม่วง
‎ฉันชอบทั้งสองชุดเลย
‎เธอเหมือนกับ…
‎นางฟ้าผู้พิทักษ์ของฉัน
‎บ้าบอคอแตก
‎นี่ เบธ
‎ไปตายซะ
‎ไชเบลไม่ใช่คนเดียวที่คอยตามข่าวเธอ ‎ตลอดหลายปีมานี้
‎ฉันรู้ว่าเธอแพ้เบนนี่ วัตส์ในเวกัส ‎จากนั้นก็เอาชนะเขาได้ในโอไฮโอ
‎ฉันอ่านหนังสือพิมพ์
‎ขนาดตอนไปทัศนศึกษาในเมือง ฉันยังเอาค่าขนม
‎ไปซื้อนิตยสารหมากรุก ‎ที่มีใบหน้าเห่ยๆ ของเธอบนปกเลย
‎ในช่วงหนึ่งของชีวิต
‎เธอมีแค่ฉันคนเดียว
‎และในช่วงหนึ่งของชีวิต
‎ฉันก็มีแค่เธอคนเดียว
‎เราไม่ใช่เด็กกำพร้า
‎ตราบใดที่เรามีกันและกัน เข้าใจที่ฉันพูดไหม
‎ฉันไม่ใช่นางฟ้าผู้พิทักษ์
‎ฉันไม่ได้มาเพื่อช่วยเธอ
‎ฉันยังเอาตัวเองแทบไม่รอด
‎ฉันมาก็เพราะว่าเธอต้องการฉัน
‎ครอบครัวก็อย่างนี้แหละ
‎เราเป็นครอบครัวเดียวกัน
‎สักวันฉันอาจต้องการเธอบ้างก็ได้
‎คงไม่เกิดขึ้น
‎แต่เธอไม่มีทางรู้หรอก
‎แต่ถ้าวันนั้นมาถึง
‎เธอจะมาหาฉันใช่ไหม
‎อาจจะ
‎เคยไปรัสเซียไหม
‎คุณล่ะ
‎ครั้งหรือสองครั้ง
‎มีกฎสองสามข้อ
‎ข้อแรก ห้ามออกนอกโรงแรม ‎นอกจากจะมีผมไปด้วย
‎ข้อสอง ห้ามเปิดประตู ‎หรือรับโทรศัพท์ใครนอกจากผม
‎แล้วฉันจะรู้ได้ยังไงว่าเป็นคุณถ้าฉันไม่รับ
‎ข้อสาม
‎ห้ามดื่ม
‎คุณเพิ่งส่งเหล้าให้ฉันนะ
‎เมื่อกี้เป็นการทดสอบ
‎ถ้ามีผู้เล่นชาวรัสเซียคนไหน ‎พยายามพูดกับคุณ ให้บอกผม
‎โดยเฉพาะวาซิลี บอร์กอฟ
‎ถ้าเขาส่งซิกไม่ว่าจะแบบไหน ‎หรือส่งข้อความทางกระดาษ
‎บอกผมทันที
‎ท่าทางแบบไหนคือส่งซิก
‎อาจเป็นอะไรก็ได้ทั้งนั้น
‎- เขาอาจจะส่งซิกระหว่างที่คุณแข่ง ‎- ยังไงคะ
‎ผมไม่รู้
‎ผมไม่เล่นหมากรุก
‎แค่คอยระวังไว้แล้วกัน
‎ได้ยินว่าพวกเขาอาจอยากคุยด้วย
‎คุยเรื่องอะไร
‎คุณว่าคุณอยู่แผนกไหน ‎ของกระทรวงการต่างประเทศนะ
‎นั่นนักหมากรุกเหรอ
‎เหมือนแอนน์-มาร์กาเร็ต
‎หวังว่าพวกรัสเซียจะชอบสาวผมแดง
‎ไปส่งพวกเราที่โรงแรมนะ
‎(มอสโก ปี 1968)
‎ห้องดีกว่าของผมอีก
‎จำไว้ ห้ามออกจากห้องเด็ดขาด
‎ห้ามออกจากโรงแรมถ้าไม่มีผมไปด้วย
‎ตอนเช้าผมจะมารับ
‎คุณจะเคาะเร็วสองครั้งและช้าหนึ่งครั้งไหมคะ
‎มุกนี้ผ่าน
‎ยินดีต้อนรับสู่รัสเซีย
‎ใช่
‎ห้องนี้ใช้ได้เลย
‎ตามคำพูดของโทมัส ฮักซลีย์
‎"กระดานหมากรุกคือโลก
‎ตัวหมากรุกคือปรากฏการณ์แห่งจักรวาล
‎กติกาการเล่น ‎คือสิ่งที่เราเรียกว่ากฎแห่งธรรมชาติ
‎และผู้เล่นอีกฝ่าย
‎หลบเร้นจากเรา"
‎สุภาพสตรีและสุภาพบุรุษ
‎สหายที่รัก
‎โปรดต้อนรับ…
‎เอลิซาเบธ ฮาร์มอน จากสหรัฐฯ
‎สหายลาแยฟ จากสหภาพโซเวียต
‎คุณเฮลสตรุม จากสวีเดน
‎คุณดูอาเมล จากฝรั่งเศส
‎สหายลูเชงโก จากสหภาพโซเวียต
‎คุณเฟลนโต จากอิตาลี
‎สหายบอร์กอฟ จากสหภาพโซเวียต
‎ขอบคุณครับ
‎เท่าที่พวกเขารู้
‎ระดับการเล่นของฮาร์มอนนั้นเทียบพวกเขาไม่ได้
‎คนอย่างลาแยฟ
‎อาจไม่เสียเวลาเตรียมตัวแข่งกับเธอนัก
‎เอลิซาเบธ ฮาร์มอนไม่ใช่ผู้เล่นสำคัญ ‎ในมาตรฐานของพวกเขา
‎สิ่งเดียวที่ทำให้เธอพิเศษก็คือเพศ
‎และนั่นไม่ใช่เรื่องแปลกด้วยซ้ำในรัสเซีย ‎เพราะมีโนน่า กาพรินดาชวิลี
‎แต่เธอเป็นแชมป์โลกหญิง ‎และยังไม่เคยแข่งกับผู้ชาย
‎ถ้าให้ผมเดาก็คือ ลาแยฟคิดว่าจะชนะได้ง่ายๆ
‎และไม่ใช่แพ้ราบคาบภายใน 27 ตาเดิน
‎เซ็นตรงนี้ให้หน่อยได้ไหมคะ
‎ลิซ่า เรารักคุณ
‎ขอลายเซ็นหน่อยได้ไหมคะ
‎ได้ค่ะ
‎ขอบคุณมาก ยินดีด้วยค่ะ
‎(ฮาร์มอน) (ดูอาเมล)
‎เซ็นเหรอคะ ได้สิ
‎การแข่งของฮาร์มอนกับเฮลสตรุมและแชปกิน ‎ทั้งน่าตื่นเต้นและเครียดขรึม
‎และผมแน่ใจว่า ‎น่าอ่อนล้าสำหรับหญิงสาวชาวอเมริกัน
‎แต่ฮาร์มอนเปิดหมากได้หนักแน่น
‎จนสามารถตรึงเกมไปจนถึงช่วงกลาง
‎แล้วก็ถึงจุดที่ทั้งสองคนต้องยอมแพ้
‎ขอบอกเลยว่าเฮลสตรุมทำใจลำบากมาก
‎เขาไม่พูดกับฮาร์มอนหลังแข่งจบ
‎แต่แชปกินมีน้ำใจนักกีฬา มีมารยาท
‎เขายอมแพ้อย่างสง่างาม
‎แม้ฮาร์มอนจะชนะเขาด้วยความเด็ดขาด ‎และโหดเหี้ยมก็ตาม
‎ลูเชงโกเป็นผู้เล่นที่อาวุโสที่สุดที่นี่
‎เขาเคยเป็นแชมป์โลก ‎ก่อนเอลิซาเบธ ฮาร์มอนจะเกิด
‎เขาเคยชนะอาเลไคน์ผู้ยิ่งใหญ่ ‎ในการแข่งตอนที่เขาเป็นแค่เด็กน้อย
‎เล่นเสมอกับบอทวินนิค ‎และบดขยี้บรอนสตีนในฮาวานา
‎แม้เขาจะไม่ใช่พยัคฆ์ร้ายเช่นในอดีต
‎แต่เขาก็ยังเป็นผู้เล่นที่อันตรายเมื่อมีโอกาสจู่โจม
‎ฮาร์มอนจะต้องระมัดระวังอย่างมาก
‎ผมไม่เข้าใจ ตกลงเราชนะหรือแพ้
‎เราเลื่อนการแข่ง
‎แปลว่าอะไร
‎แปลว่ายังแข่งไม่จบกระดาน
‎แล้ว…
‎จะจบเมื่อไหร่
‎พรุ่งนี้ค่ะ
‎แต่ตอนนี้เราต้องได้นอนพัก
‎และเธออาจกินด้วยการรุก
‎เขากินกลับ
‎แต่หลังจากนั้นเธอก็กินเรือเขา
‎แล้วไง เขาได้ h5
‎ใช่ เป็นพินที่แย่มาก
‎แล้วเธอก็จบเห่
‎- สวัสดีค่ะ ‎- สวัสดีครับ
‎ฮาร์มอนกับลูเชงโกเหลือเวลาคนละ 90 นาที
‎แต่ลูเชงโกมีเวลาเพิ่มอีก 35 นาที ‎ซึ่งเหลือมาจากวันก่อน
‎นี่ทำให้เขาได้เปรียบเธอสามเรื่อง
‎ลูเชงโกได้เล่นฝ่ายขาว
‎เธอยังแก้การโจมตีของเขาไม่ได้
‎และเขามีเวลามากกว่าเธอ
‎ซึ่งทำให้น่าประทับใจขึ้นไปอีก
‎เมื่อเธอเอาชนะเขาได้ ‎โดยที่ยังเหลือเวลาอีก 25 นาที
‎ยอดเยี่ยม
‎กู้สถานการณ์ได้อย่างชาญฉลาด
‎ผมยอมแพ้ด้วยความโล่งใจ
‎ฉันทบทวนเกมการเล่นของคุณตั้งแต่ยังเด็ก
‎ฉันชื่นชมคุณมาตั้งนานแล้วค่ะ
‎คุณอายุเท่าไหร่นะ
‎- ฉันยี่สิบ… ‎- โอ้ ไม่ อย่าบอก
‎จะทิ่มแทงใจกันเปล่าๆ
‎ผมทบทวนเกมของคุณในการแข่งครั้งนี้
‎คุณมหัศจรรย์มาก สาวน้อย
‎ผมอาจจะเพิ่งแข่งกับนักหมากรุก ‎ที่เก่งที่สุดในชีวิตผม
‎เดี๋ยวก็ชิน
‎ขอบคุณค่ะ
‎จนถึงตอนนี้เอลิซาเบธ ฮาร์มอน ‎เป็นที่สนใจมากที่สุด
‎นับตั้งแต่เทศกาลเยาวชนในปี 1957
‎บางคนในมอสโกเรียกเธอว่า ‎ทูตแห่งกีฬาหมากรุกด้วยซ้ำ
‎ค่ำคืนนี้เธอใช้รูปเปิดหมากแบบอังกฤษกับเฟลนโต
‎เป็นกลยุทธ์ที่ผมคิดว่าเหมือนซิซิเลียนแบบย้อนกลับ
‎เขาเทียบชั้นเธอไม่ได้เลย
‎และผมว่าเธอไม่คิดว่า ‎เกมจะยืดเยื้อนานเกือบสี่ชั่วโมง
‎แต่เฟลนโตสู้สุดใจบนเส้นทแยงหลักทั้งสอง
‎และใช้รูปเปิดหมากโฟร์ไนท์ ‎ที่มีความลุ่มลึกจนดูเหมือน
‎จะเกินความสามารถของฮาร์มอน ‎อย่างน้อยก็ชั่วขณะหนึ่ง
‎แต่พอถึงกลางเกม เธอก็ยอมแลกหมาก ‎เพื่อให้หลุดจากตำแหน่งนั้น
‎แล้วในที่สุดก็บีบให้เฟลนโตยอมแพ้
‎ผลก็คือ
‎พรุ่งนี้เธออาจจะต้องแข่งกับบอร์กอฟ ‎ในสภาพหมดแรง
‎คุณไม่ควรพาแกมาที่นี่ คุณพาแกมาที่นี่ทำไม
‎- เพราะฉันอยากให้คุณช่วย ‎- สายไปแล้ว
‎เมื่อกี้ใครคะ
‎ความผิดพลาดน่ะ
‎ค่าคลาดเคลื่อน
‎ก็แค่ปัญหาที่แม่ต้องหาทางแก้
‎ปัญหาอะไรคะ
‎จะทำยังไงกับลูกดี
‎แม่คะ
‎หลับตาจ้ะ
‎เอลิซาเบธ ฮาร์มอนเดินเบี้ยไปควีนสี่
‎บอร์กอฟเดินเบี้ยไปควีนสี่
‎ฮาร์มอนเดินเบี้ยไปบิชอปสี่ฝั่งควีน
‎รูปเปิดหมากควีนส์แกมบิต
‎บอร์กอฟไม่ตกหลุม
‎ขยับเบี้ยไปคิงสี่
‎พวกเขายังคงชิงไหวชิงพริบกันต่อ
‎ผมว่าการเดินตาที่สองของบอร์กอฟ ‎น่าประหลาดใจเล็กน้อย
‎ปกติแล้วบอร์กอฟจะเดินหมากที่หวังผลกว่านี้
‎แต่ตอนนี้เขาสลัดการเล่นรูปแบบเดิมของตัวเอง ‎และเล่นแนวยากเพื่อเอาชนะ
‎เขาต้องชนะ
‎ฮาร์มอนตอบโต้ ‎ในแบบที่ต่างจากอัลบินอย่างสิ้นเชิง
‎ทำให้เขาเป็นฝ่ายประหลาดใจบ้าง
‎ขณะเดียวกันก็ทำให้เธอหลุดออกมายังที่โล่ง
‎นับจากนี้ไปทั้งสองจะต่อสู้กัน ‎ด้วยสติปัญญาของตนเอง
‎ม้าไป G6
‎ไปสิ
‎ม้าไป G6!
‎เลื่อนการแข่ง
‎คุณฮาร์มอน
‎ปารีสแมตช์ นิตยสารไทม์ ดิออฟเซิร์ฟเวอร์ ‎รอยเตอร์ ยูพีไอ…
‎คุณดังกว่าวงเดอะมังกี้ส์แล้ว
‎ขอละ ฉันแค่อยากไปนอน
‎อย่าทำตัวแบบนี้สิ
‎คุยกับพวกเขาหน่อย
‎บอกพวกเขาว่าการมารัสเซีย ‎ทำให้คุณรู้สึกโชคดีที่เป็นคนอเมริกัน
‎- คุณฮาร์มอนครับ! ‎- หนึ่งคำถามครับ!
‎สวัสดีครับ ดิ๊ก เอแวนส์จากไทม์ ‎มีเวลาไหมครับ
‎ขึ้นอยู่กับว่าฉันจะได้ขึ้นปกไหม
‎- คุณจะชนะเขาได้ไหมล่ะ ‎- ฉันยังเดินไม่พลาดเลยนะ
‎เขาก็เช่นกัน
‎จริงหรือไม่ที่คุณเริ่มเล่นหมากรุก ‎ที่บ้านเด็กกำพร้าตอนอายุสองขวบ
‎- เก้าขวบค่ะ ‎- เด็กมาก ใครสอนคุณครับ
‎เขาชื่อไชเบลค่ะ
‎วิลเลียม ไชเบล
‎เขาเป็นภารโรง เราเล่นกันที่ห้องใต้ดิน
‎- ภารโรงสอนคุณเล่นหมากรุกเหรอครับ ‎- ใช่ค่ะ
‎วิลเลียม ไชเบลเป็นนักหมากรุกที่เก่งมาก
‎เขาใช้เวลากับหมากรุกเยอะมาก ‎และเขาเก่งทีเดียว
‎รับปากได้ไหมคะว่าคุณจะพิมพ์เรื่องนี้
‎แน่นอนที่สุด ขอบคุณครับ
‎ได้ครับ แน่นอน
‎ขอบคุณค่ะ ขอตัวก่อนนะคะ ฉันเหนื่อยมาก
‎ขอโทษครับ คุณฮาร์มอน ‎ผมมาจากเล็กซิงตัน เฮรัลด์-ลีดเดอร์
‎ผู้อ่านของเราที่เคนทักกีอยากทราบว่าจริงไหม
‎ที่คุณเดินทางมาที่นี่คนเดียว
‎คุณได้วีซ่าเร็วแบบนี้ได้ไง
‎หนังสือพิมพ์ช่วยน่ะ
‎ตอนนี้ฉันเป็นผู้ช่วยบรรณาธิการแล้ว
‎สถานทูตมอสโกก็ช่วยอีกแรง
‎- จริงเหรอ ‎ - ใช่
‎พวกเขาคงคิดว่าฉันจะทำให้เธอว่อกแว่ก
‎พวกเขาไม่รู้น่ะสิ
‎ฉันรู้ว่าตอนนั้นเธอโกรธฉัน
‎ขอโทษด้วยนะ
‎ฉันน่าจะบอกเรื่องราวทั้งหมด
‎ไม่ค่ะ
‎ฉันสิต้องขอโทษ
‎ฉันควรเปิดโอกาสให้คุณพูด
‎ขอยอมรับว่า…
‎ฉันค่อนข้าง…
‎สับสน
‎เธอพิเศษมากจริงๆ
‎แต่ตอนนั้นฉันอยากให้เราเป็นเพื่อนกัน
‎แล้วเธอก็หักอกฉัน
‎เหมือนจะเป็นนิสัยฉันไปแล้ว
‎ยกโทษให้ฉันได้ไหม
‎แน่นอน
‎ถือซะว่าฉันเป็นผู้ช่วยเธอ ‎เราต้องทำยังไงเธอถึงจะชนะบอร์กอฟได้
‎สิ่งที่ฉันต้องการก็คือ…
‎ยาเม็ดนั่น
‎กับเหล้า สมองฉันต้องมึนๆ ถึงจะชนะ
‎ฉันนึกภาพเกมไม่ออกถ้าไม่มีตัวช่วย
‎จริงเหรอ
‎- คิดว่านั่นคือสิ่งที่ทำให้เธอมาถึงนี่เหรอ ‎- มันคือสิ่งที่ฉันเคยชิน
‎ใช่ แต่เธอก็ทำได้ดีมาโดยตลอดโดยไม่พึ่งยา
‎ไม่จริงเหรอ
‎ค่ะ ฉัน…
‎ทิ้งยาไปแล้ว
‎ต่อมาก็ไปถามพนักงานโรงแรมว่า ‎จะหาซื้อได้ที่ไหน
‎ตอนนี้ฉันต้องการยาจริงๆ
‎หรือคิดไปเอง
‎ไง
‎คุณผู้หญิง หลับปุ๋ยเลยนะ
‎กี่โมงแล้วคะ
‎สายแล้ว
‎ขอบคุณค่ะ
‎ฉันรับเอง ดื่มกาแฟเถอะ
‎ครับ โอนสายได้เลย
‎อยู่กันครบเลยเหรอ
‎รอเดี๋ยวนะ
‎- ฮัลโหล ‎- ถ้าเขาจะกินม้า
‎โจมตีด้วยเบี้ยริมกระดานฝั่งคิง
‎เบนนี่เหรอ
‎ถ้าเขาจะกินบิชอป ทำอย่างเดียวกัน
‎แต่เปิดแถวควีน
‎คุณรู้ได้ยังไง
‎มันลงในเดอะไทมส์
‎ที่นี่เจ็ดโมงเช้า
‎แต่เราช่วยกันคิดมาสามชั่วโมงแล้ว
‎เราเหรอ
‎หวัดดี เบธ
‎หวัดดีค่ะ แฮร์รี่
‎- ดีใจจังที่ได้ยินเสียงคุณ ‎- โอ้ รอเดี๋ยวนะ
‎- ไง เบธ! ‎- ไง!
‎- ไมค์เอง ‎- แมตต์เอง
‎เราภูมิใจในตัวเธอมาก
‎เอาละ เฮ้ พวกโง่
‎ค่าโทรศัพท์แพงนะเว้ย
‎เบธ ฟังนะ ต้องเปิดแถวนั้นให้โล่ง เข้าใจไหม
‎ฉันจะทำได้ยังไง
‎มีสี่ทาง ขึ้นอยู่กับว่าเขาจะเดินยังไง
‎และเราแต่ละคนแยกกันคิดคนละทาง
‎มีบันทึกการเดินรึเปล่า
‎มีค่ะ มี
‎เยี่ยม โอเค เริ่มด้วยเขาขยับม้าไปเรือสี่
‎เราเดินเบี้ยริมกระดานฝั่งคิง จดยัง
‎- ค่ะ ‎- เยี่ยม ส่งต่อให้แฮร์รี่นะ
‎โอเค มีสามสิ่งที่เธออยากทำตอนนี้
‎หลังจากที่ควีนไปม้าสาม
‎เธอเดินม้าไปคิงหก
‎แล้วถ้าเขาเดินเรือไปเรือห้า ‎เธอก็เดินเบี้ยไปคิงสาม
‎รูปเปิดหมากอีกแบบ
‎ถ้าเขาเดินม้าไปกินเบี้ยที่คิงห้า
‎เธอก็กินเรือเขา
‎แต่ถ้าเขาเดินเรือไปเรือเจ็ด
‎รุก แล้วเดินเรือไปบิชอปสอง
‎- ฮาร์มอน! ‎- ฮาร์มอน!
‎เบนนี่
‎ที่นี่จะห้าโมงแล้ว
‎โอเค
‎ไปโค่นเขาซะ
‎ฉิบหาย
‎เขาไม่เดินอย่างที่คิดกันไว้
‎เสมอไหม
‎บอร์กอฟไม่เคยขอเสมอกับใคร ‎แต่เขาขอเสมอกับเอลิซาเบธ ฮาร์มอน
‎ถ้าเธอตอบรับ
‎เธอจะได้ชื่อว่าเสมอกับแชมป์โลก
‎ถ้ายังเล่นต่อ
‎เมื่อทุกอย่างสงบลง และถึงช่วงปลายกระดาน
‎เธออาจจะหมดโอกาส
‎บอร์กอฟรุกโหดมากช่วงปลายกระดาน
‎เขาขึ้นชื่อเลยทีเดียว
‎ในขณะที่ฮาร์มอนจะแผ่ว
‎เธอเป็นพวกม้าตีนต้นเสียมากกว่า
‎ทำลายความมั่นใจฝ่ายตรงข้ามตั้งแต่ต้น
‎ดังนั้นผมคิดว่าเธอควรยอมเสมอครับ
‎แค่นี้คนทั้งโลกก็จะมองว่า ‎เป็นความสำเร็จชั้นเยี่ยมแล้ว
‎อย่างไรก็ตาม เสมอไม่ใช่ชัยชนะ
‎สิ่งเดียวที่เรารู้เกี่ยวกับเอลิซาเบธ ฮาร์มอน
‎ก็คือ เธอชอบเอาชนะครับ
‎การรุกนั่นคือประเด็นทั้งหมดของกลยุทธ์นี้
‎เริ่มต้นด้วยบิชอป จำกัดการเดินของเรือ
‎ด้วยการบีบให้อยู่ในตำแหน่งที่เป็นภัยน้อยลง
‎คำถามก็คือ…
‎เธอจะทำยังไงต่อ
‎เกมนี้เป็นของคุณ
‎รับไว้
‎เธอชนะ!
‎ขอบคุณค่ะ
‎ดีใจด้วยนะ ยายเผือก
‎ดีใจด้วย
‎ประธานาธิบดีเชิญคุณไปทำเนียบขาว
‎จะมีกระดานหมากรุกในห้องทำงานรูปไข่
‎และจะมีรูปถ่ายตอนที่คุณชนะเขาด้วย
‎เทกซัสถนัดหมากฮอสมากกว่า
‎แล้วคืนนี้มีดินเนอร์ ‎ที่สมาคมหมากรุกรัสเซียในจอร์จทาวน์
‎ที่นั่นมีผู้ต่อต้านรัฐบาลตัวเอ้ๆ หลายคน ดังนั้น…
‎เราเตรียมประเด็นการพูดไว้
‎นี่เป็นเรื่องใหญ่มาก
‎ชนะพวกโซเวียตได้ในเกมที่พวกเขาถนัด
‎หยุดรถได้ไหมคะ
‎ฉันอยากเดิน
‎ไปสนามบินเนี่ยนะ
‎เดี๋ยวก็ตกเครื่องหรอก
‎เล่นกันค่ะ
‎(ด้วยความระลึกถึงอีเป รูบิง ‎ปี 1974 - 2020)
‎คำบรรยายโดย ต้องตา สุธรรมรังษี